מייב דרמודי

מייב דרמודי (באנגלית: Maeve Dermody; נולדה ב-2 בנובמבר 1985) היא שחקנית אוסטרלית החיה בבריטניה. בגיל חמש הופיעה בסרט קולנוע. הקריירה שלה כוללת הופעות בטלוויזיה הבריטית והאוסטרלית, בתיאטרון, בסרטים קצרים ובסרטי קולנוע באורך מלא.

ביוגרפיה
דרמודי נולדה בסידני שבאוסטרליה. היא בתה של סוזן מרפי דרמודי, תאורטיקנית של הקולנוע, היסטוריונית ובמאית. אביה הוא פסיכולוג. הוריה עודדו אותה לאהבת ספרות ואמנות, ותמכו בה בקריירת המשחק. בגיל חמש שיחקה בסרט "Breathing Under Water" שביימה אמה. דרמודי למדה בבית הספר התיכון מוסמן בסידני. בתיכון השתתפה בשיעורי דרמה, והופיעה עם התיאטרון האוסטרלי לצעירים. עוד למדה משחק במכון הלאומי לאמנות הדרמה בסידני .

עוד כשהייתה בבית הספר התיכון קיבלה דרמודי תפקידים בסדרות טלוויזיה אוסטרליות כגון "All Saints" משנת 1998, ובסרטים קצרים. תפקידה החשוב הראשון בסרט קולנוע היה במותחן "מים שחורים" (2007), על שלושה אנשים שנלכדים בביצות ומאוימים על ידי תנין הים. על הופעתה בסרט הייתה מועמדת לפרסים אחדים בקטגוריית שחקנית המשנה הטובה ביותר. ב-2009 הופיע בסרט "Beautiful Kate", עליו הייתה שוב מועמדת לפרס שחקנית המשנה הטובה ביותר. ב-2010 שיחקה דרמודי בתפקיד ראשי בסרט "גריף הבלתי נראה", וב-2012 הופיעה במיני-סדרה "Bikie Wars: Brothers in Arms".

ב-2013 כיכבה דרמודי בסדרת הדרמה "Serangoon Road" בתפקיד קלייר סימפסון הנשואה לפרנק (בגילומו של ג'רמי לינדזי טיילור), ומנהלת פרשת אהבים עם סם (בגילומו של דון הני).

דרמודי פעילה גם בתיאטרון האוסטרלי, והופיעה עם התיאטראות הגדולים של סידני במגוון הפקות כגון "Killer Joe", "מידה כנגד מידה", "Our Town", ובתפקיד נינה במחזה "השחף".

בחג המולד 2015 כיכבה דרמודי בתפקיד ורה קליית'ורן במיני סדרה "ולא נותר אף אחד", עיבוד של ערוץ BBC One לספרה של אגאתה כריסטי "עשרה כושים קטנים".

פילמוגרפיה
 שנה שם שם באנגלית תפקיד הערות 1993 Breathing Under Water מייב 2003 White Collar Blue אמנדה פיין סדרת טלוויזיה (פרק אחד) 2006 Secretary פרק פיילוט לסדרת טלוויזיה All Saints טיילור פטרסון בפרק "Truth Hurts" Monarch Cove שרלוט לי סדרת טלוויזיה (פרק אחד) 2007 מים שחורים Black Water לי 2007, 2009 The Chaser's War on Everything תפקידים שונים סדרת טלוויזיה (2 פרקים) 2009קייט היפה Beautiful Kate טוני My Place אוולין בפרק "1918 Bertie" 2010 גריף הבלתי נראה Griff the Invisible מלודי 2011 Paper Giants: The Birth of Cleo רייצ'ל קאר מיני-סדרה 2012 Miss Fisher's Murder Mysteries יוניס הנדרסון בפרק "Murder on the Ballarat Train" Bikie Wars: Brothers in Arms לי סדרת טלוויזיה (6 פרקים) רייק Rake פולי נסביט סדרת טלוויזיה (2 פרקים) Dangerous Remedy ג'ו ויינר סרט טלוויזיה 2013 Power Games: The Packer-Murdoch Story אנה מורדוק מיני-סדרה Serangoon Road קלייר סימפסון סדרת טלוויזיה (10 פרקים) 2014 The Fear of the Darkness ד"ר שרה פייתפול 2015 ולא נותר אף אחד And Then There Were None ורה קליית'ורן מיני-סדרה של ערוץ BBC One 20162:22 2:22 סנדי מרצ'לה Marcella גרייס גיבסון מיני-סדרה של ITV רחוב ריפר Ripper Street פרודנס סאמר עונה חמישית Pawno קייט 2017 SS-GB SS-GB סילביה מנינגתולדות פרנקנשטיין The Frankenstein Chronicles אסתר רוז סדרת טלוויזיה; 6 פרקים 2019 קרניבל רואו Carnival Row פורשיה פייף סדרת טלוויזיה 2020 סוד הגן הנעלם The Secret Garden אליס סרט קולנוע 2021 הוא חייב למות The Beast Must Die ויולט סדרת טלוויזיה; 5 פרקים2022 למה לא שאלו את אוונס? (אנ') Why Didn't They Ask Evans? מוירה ניקלסן מיני-סדרה של BritBox  2025 אלף מכות A Thousand Blows ליידי גרייס 3 פרקים TBA Hilma סיגריד סרט קולנוע

פרסים
 שנה פרס קטגוריה סרט תוצאה2008 פרסי AACTAשחקנית המשנה הטובה ביותר מים שחוריםInside Film Awardהשחקנית הטובה ביותר2009 חוג מבקרי הקולנוע של אוסטרליה (FCCA) שחקנית המשנה הטובה ביותר פרסי AACTABeautiful Kate2010 פרסי FCCA2016 פרסי AACTAהשחקנית הטובה ביותרPawno2017 פרסי FCCA

קישורים חיצוניים

הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות ילדות אוסטרליות
קטגוריה:אוסטרליות שנולדו ב-1985
קטגוריה:אוסטרלים שנולדו ב-1985